**REFERAT FRA STYREMØTE 08-2023**

**I NORSK IRSKSETTERKLUBB**

Dato: Tirsdag 1.august 2023

Tid/sted: kl. 20.00- 22.30, Teams.

Til stede: Ole Pinderup (leder), Lene Moen (nestleder), Micael Wendell (avlsrådsleder), Vilhelm Willassen (jakt- og trening), Geir Pedersen (økonomi), Ragnhild Bergheim (utstilling), Anne-Margrethe Rosmæl (vara) og Eirik Sande (vara).

Referent: Vigdis Ingebrigtsen.

**Sak 01-08-23: Innkalling og dagsorden**

Vedtak*: Godkjent med tilleggssaker: e-post adr. nisk.no (l), Nytt medlemstilbud (ll) og Fugleinfluensa i Nord (lll).*

**Sak 02-08-23: Avl**

NKK legger ned DogWeb; Den gamle DogWeb ikke er like oppdatert lenger som den nye varianten som heter Hundedatabasen. Tjenesten kommer til å forsvinne helt i løpet av ½ - 1 års tid. Hundedatabasen har ikke like mange funksjoner som DogWeb, noe som er et viktig verktøy for våre rases avlsarbeid. Vi mister blant annet oppdatering på HD, utstillingsresultater, statistikker etc.

*MW har informert de andre raseklubbene i gr. 7 og Datahound, og kontaktet NKK for å få til et felles møte for å finne en løsning.*

16.07. Søknad om dispensasjon for godkjent parring; Tispen mangler utstillingspremeie. Har tidligere fått disp. for dette under pandemien.

*Søknaden ble ikke godkjent denne gang.*

31.07.søknad om dispensasjon for parring: Hannhunden har nylig avlet over rasens snitt for HD resultater på avkom. Tispen har en sterk HD linje (tidligere kull), samlet HD index for parringen er 210.

*Søknaden blir innvilget. Avkommene oppfordres sterkt til å HD rtg.*

*Saker utsatt fra møte 06-23:*

Avlsrådet; sammensetning og fordeling av oppgaver. RAS, avlskonferanse 2024; *Skal ha møte i uke 32. Referat til styret kommer.*

MW demonstrer bruk av Hundedatabasen og DogWeb.

Referat fra RU møte; Gjennomgang av jaktprøvereglementet som skulle til behandling på Fuglehundtinget.

Diskusjon/spørsmål som tas videre til avlsrådet: Bruk av Ødegård indexer, rydding av oversikt avlshunder, tidsperiode på valpelisten, utvidelse av avlsrådet.

**Sak 03-08-23: Post til styret**

23.07. Hjerkinn Fuglehundklubb; søker om økonomisk støtte for prosjektet med predator jakt på Hjerkinn. De har hatt et prosjekt nå i 2023 som har gitt gode resultater, og ønsker å fortsette arbeidet videre og har budsjettert med ca. kr. 100.000, -

Vedtak: *Styret mener det er et positivt tiltak og Hjerkinn er et viktig sted nasjonalt for fuglehundsporten. NISK har ikke budsjettert slike tiltak og har ikke økonomi til å støtte prosjektet. Medlemmer som ønsker å støtte tiltaket videre kan vipse, Hjerkinn Fuglehundklubb har lagt til rette for det.*

*OP svarer Hjerkinn Fuglehundklubb.*

31.07. FKF; Informasjon fra Vestfold Fuglehundklubb om avlysning av NM Lavland.

*Videresendt som informasjon til avdelinger og DR.*

**Sak 04-08-23: NKK habilitetsbestemmelser og saksbehandlingsregler**

Dokumentene er gjennomgått, de ligger tilgjengelig på nkk.no

**Sak 05-08-23: Oppfølging av tidligere saker**

|  |  |  |  |
| --- | --- | --- | --- |
| Sak nr. | Sak | Informasjon | Status |
| Sak 07-09-22 | NM skog 2023 | Søknad er sendt, inkl. Kongepokalen.  Prøvekomite ok.  Vi jobber med sponsorer og premier.  HS støtter arrangementet med kr. 15.000, - | Vi får ikke tildelt kongepokalen, men en plakett fra NKK.  Styret ønsker en status (teams) med prøvekomite og avd.4 styret.  *OP har hatt møte med prøveleder og avd. 4 styret. Det meste er på plass, fått inn mye sponsormidler. Egersund jeger og fisk stiller med terreng og kjentmenn. Arrangementet er blitt et samarbeid med EJFF.*  *Referat fra møte sendes styremedlemmene.* |
| Sak 08-09-22 | Trippelprøven 1.-3.9. | Søknad er sendt, cacit  Prøvekomite  Det er nok dommere. | Ok.  Ok  OP  Finaledekken fra Appetitt, trykke selv pga tidsfrist.  Lite påmelding pr. d.d.. Mulig å forlenge påmeldingsfristen. |
| Sak 09-11-22 | 110 års jubileumsbok | I 2027 er NISK 110 år og ønsker i den forbindelse å gi ut en jubileumsbok/årbok. Forespurt forfatter har sagt ja, det er satt opp en synopsis. | LM  Det jobbes med plan og budsjett.  Innspill som at det publiseres utdrag fra boken underveis, og om det skal være en fysisk eller digital bok er fremmet.  *Venter svar i forhold til digital bok, og et kostnadsoverslag.* |
|  | Klubbjakke/ vest | Det er undersøkt med flere leverandører, men kostbart med brodering.  Fått tilbud fra widforss på treningsvest i shoftshell kr. 676,-og trykk fra Kifany kr. 150,- + frakt. | GP  Jobber videre med levering til «et og et medlem», evt. avdelingsvis.  *På grunn av ferieavvikling har saken lagt i «pause». Etterspurt svar 31.07.* |
| Sak 09-09-22 | IRHS samling 25-27-8. | 25.-27.august i Sømådalen | JES  *Ca . 20 påmeldte nå. Ole deltar som instruktør sammen med Jan-Erik.*  *Fortsatt usikkert om Jim Sheridan komme* |

**Sak 06-08-23: Foredrag om utstilling**

Anne Buvik er forespurt om å holde et digitalt foredrag om utstilling, hva eksteriørdommeren ser etter, hva som er riktig og dårlig vinkler, noe som er viktig hvis vi skal ha en jakt hund som skal holde lange dager. Og litt hvordan vi kan vise hunden best på utstilling.

Pris kr. 1600,- Avtalt 17.januar 2024 på teams.

*Diskusjon om det skal være påmelding eller åpen link, stemning for åpent foredrag. RB lager artikkel til hjemmesiden og Fuglehunden (frist 22.09.). Planlegge gjennomføringen med foredragsholder.*

**Sak 07-08-23: Startrevolvere**

NISK er arrangør av Trippelprøven hvert 3.år, samt arrangør av NM skog enda sjeldnere. Også i år får vi låne av NESK, men dette ønsker de å avslutte pga. papirarbeid i forbindelse med regler om at revolverne er registret og det må skrives fullmakt for hvert utlån.

Dette er et kostbart innkjøp ca. kr. 50.000, - I tillegg kommer kjøp av våpenskap, regler og arbeid med oppbevaring etc.

Vedtak:

*NISK avd.7 har en del startrevolvere, og AMR undersøker om det kan være aktuelt å få en avtale der om å låne ved behov.*

*Alternativ er å drøfte saken på neste Fuglehundting om dommere burde inneha startrevolvere selv, da finansiert av klubbene.*

*Utsatt fra møte 06-23;*

**Sak 08-08-23: Oppfølging av saker fra RS**

* Redigere lovene til tilpasset ny organisasjonsmodell fra 01.01.2024. Skal sendes til godkjenning hos FKF.

*VI setter sammen utkast basert på saksdokumentet til RS og legger inn de vedtatte endringene fra RS. Sendes på høring til styret og RS representantene, før sending til FKF for godkjenning.*

* Regnskap: Praktiske oppgaver som org.nr., vipps, bankkontoer, regnskapsprogram, årsregnskap/regnskapsbyrå, revisor, oppdatering av økonomiveilederen i forhold til vedtatt omorganiseringsmodell.

*GP, VI og EFL fortsetter å jobbe med dette. Legges frem for styret i god tid før årsskifte.*

* Oppfølging av handlingsplaner, fordeling av ansvar/ oppgaver

<https://nisk.custompublish.com/handlingsplaner.483579.no.html>

*OP setter opp ansvarspersoner og følger opp planene.*

* Retningslinjer/ instruks for valgkomite og valg (iht. NISK lover).

*ES og AMR utarbeider dette, presenteres for styret.*

* Oppdatering av valpehefte [Hvalpehefte+for+web (2).pdf](file:///C:\Users\Eier\Downloads\Hvalpehefte+for+web%20(2).pdf)

*Avlsrådet oppdaterer dette.*

**Eventuelt;**

* **Appetitt sponsoravtale;** *Viktig at alle avdelingene overholder avtalen og kun bruker Appetitt som premier når det gjelder hundemat. Det skal ikke reklameres for andre merker. OP følger dette opp i forhold til informasjon til avdelingene.*

*Det er også ønskelig å ha en standardavtale ift****.*** *hva som deles ut til utstillinger og jaktprøver ved forhandlinger om neste års avtale.*

* **E-post adressen @nisk.no;** Diskusjon om all e-post til post@nisk.no skal gå til alle styremedlemmene. Fordeler med å ha oversikt, spesielt for leder og nestleder. Ulempe med at det kommer veldig mange meldinger som ikke er aktuell for alle. Alternativ er at sekretær videresender. Evt. kan vi opprette egen @nisk.no adresse på hvert styremedlem og lage grupper.

Henvendelser som gjelder avl: MW svarer.

Henvendelser som gjelder utstilling: RB svarer.

Jaktprøver og trening, NM, kåring av årets hunder: VW svarer.

Forespørsler om rasen, valp, publisering av høystatusløp: LM svarer.

Medlemsforespørsler, medlemsadministrasjon, økonomi, Norgescup: VI svarer.

Publisering av godkjente avlshunder, nye championer: VI videresender til TS.

Kalender: VI videresender til TS.

IRHS: VI videresender til JES.

Andre henvendelser: OP, VI.

* **Nytt medlemstilbud fra V.I.P dogwear;** Vi har fått tilbud om medlemsrabatt på 25% på deres produkter. Vi godkjenner avtalen med unntak av hundefor og pølser (mat). *MW følger opp med rabattkode og logo.*
* **Fugleinfluensa;** Er et stort problem i Nord og vi er usikre om det vil få betydning for rypejakta. Miljødirektoratet la ut denne artikkel 01.08.2023;

*Ingen begrensninger på fuglejakt etter utbrudd av fugleinfluensa  
Miljødirektoratet ser ingen grunn til å legge begrensninger på den kommende fuglejakten som følge av utbruddet av fugleinfluensa.*

*Miljødirektoratet gjør sammen med Mattilsynet fortløpende vurderinger i forbindelse med utbruddet av fugleinfluensa i Troms og Finnmark og i andre deler av landet, skriver Miljødirektoratet i en*[*oppdatering*](https://www.miljodirektoratet.no/aktuelt/fagmeldinger/2023/august-2023/informasjon-om-jakt-og-fugleinfluensa/)*.*

*Hovedårsaken til at de ikke legger begrensninger på den kommende fuglejakten, er at sykdommen hittil har vært begrenset til måkefugler. Disse er det ikke tillatt å jakte på i Norge.*

*De jaktbare artene, som er toppskarv, storskarv, kortnebbgås, grågås, siland, laksand, stokkand og kråkefugler, er mottakelige for fugleinfluensa, men det er ikke påvist smitte blant noen av artene i Norge i år.*

*Det er heller ikke påvist smitte hos rype eller andre hønsefugler.*

*Mattilsynet vedtok nylig ferdselsforbud i de tre verneområdene Hornøya og Reinøya naturreservat, Andotten naturreservat og Eidvågen naturreservat i Øst-Finnmark for å begrense smitte. Situasjonen vurderes fortløpende, og det kan bli aktuelt å innføre ferdselsforbud også i andre områder, skriver de.*

*Det oppfordres til å redusere ferdsel i områder der det er blitt påvist syk eller død fugl. Hvis man treffer på ansamlinger av døde eller døende fugler under jakt, skal dette meldes til Mattilsynet.*

*Det er svært lav risiko for at fugleinfluensaen smitter til mennesker, skriver Miljødirektoratet.*

**Tilleggssak;**

27.07. Henvendelse fra medlem.

*Behandles internt, unntatt offentligheten.*

Neste styremøte:

Tirsdag 5.september kl. 20.00, Teams.